**nuda idee**

*Ursu Marian Florentin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

NUDA IDEE

unde mi-e ușa, nudă idee?

vreau ca să ies din propriul meu vid

să-mi duc ecoul spre erezie

unde iluzii mai coincid

unde mi-e umbra, tristă odaie?

obscuritatea nu mi-o mai văd

când întunerici mă încovoaie

și doar trecutul pot să-l prevăd

unde mi-e setea, goală femeie?

nici o dorință nu mai am când

o amintire se reînvie,

două absențe împreunând